ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 27/2545เรื่อง หลักเกณฑ์ในการขึ้นทะเบียนเจ้าหน้าที่การตลาด(ฉบับที่ 3) อาศัยอํานาจตามความในข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 ข้อ 16แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 37/2545 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 4) ลงวันที่ 5 มิถุนายน พ.ศ. 2545 และข้อ 2 และข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 61/2543 เรื่อง หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ลงวันที่ 23 พฤศจิกายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้เพิ่มบทนิยามคําว่า "ผู้ทําหน้าที่ขายหรือรับซื้อคืนหน่วยลงทุน" และคําว่า"ตัวแทนสนับสนุน" ระหว่างบทนิยามคําว่า "เจ้าหน้าที่การตลาด" และคําว่า "ตราสารทุน" ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 "ผู้ทําหน้าที่ขายหรือรับซื้อคืนหน่วยลงทุน" หมายความว่า ผู้ทําหน้าที่ขายหรือรับซื้อคืนหน่วยลงทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการขายหรือรับซื้อคืนหน่วยลงทุนและการตั้งตัวแทนสนับสนุน "ตัวแทนสนับสนุน" หมายความว่า ตัวแทนสนับสนุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการขายหรือรับซื้อคืนหน่วยลงทุนและการตั้งตัวแทนสนับสนุน"ข้อ ๒ ให้ยกเลิกบทนิยามคําว่า "ตราสารหนี้" ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 และให้ใช้ความต่อไปนี้แทน ""ตราสารหนี้" หมายความว่า ตั๋วเงินคลัง พันธบัตร หุ้นกู้ และตั๋วเงินที่เป็นหลักทรัพย์"ข้อ 3 ให้เพิ่มความต่อไปนี้เป็นข้อ 13/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 "ข้อ 13/1 ให้บุคคลที่ได้รับความเห็นชอบจากสํานักงานให้เป็นผู้ทําหน้าที่ขายหรือรับซื้อคืนหน่วยลงทุนหรือตัวแทนสนับสนุน หรือบุคคลที่ได้รับขึ้นทะเบียนเป็นเจ้าหน้าที่การตลาดประเภทตราสารทุนหรือเจ้าหน้าที่การตลาดประเภทตราสารที่มี leverage เป็นบุคคลที่ได้รับขึ้นทะเบียนกับสํานักงานเป็นเจ้าหน้าที่การตลาดประเภทตราสารหนี้ตามประกาศนี้โดยไม่ต้องยื่นคําขอขึ้นทะเบียนกับสํานักงานตามข้อ 6 อีก แต่บุคคลนั้นจะทําหน้าที่ได้เฉพาะการให้บริการซื้อขายหลักทรัพย์โดยไม่มีการให้คําแนะนําแก่ลูกค้า ทั้งนี้ ให้อายุการขึ้นทะเบียนเป็นเจ้าหน้าที่การตลาดตามข้อนี้ มีระยะเวลาเท่ากับที่บุคคลดังกล่าวได้รับความเห็นชอบเป็นผู้ทําหน้าที่ขายหรือรับซื้อคืนหน่วยลงทุนหรือตัวแทนสนับสนุน หรือได้รับขึ้นทะเบียนเป็นเจ้าหน้าที่การตลาดประเภทตราสารทุนหรือเจ้าหน้าที่การตลาดประเภทตราสารที่มี leverage"ข้อ ๓ ประกาศนี้ให้ใช้บังคับตั้งแต่วันที่ 1 กรกฎาคม 2545 เป็นต้นไปผู้มีอํานาจลงนาม - ประกาศ ณ วันที่ 21 มิถุนายน พ.ศ. 2545 (นายประสาร ไตรรัตน์วรกุล) เลขาธิการสํานักงานคณะกรรมการกํากับหลักทรัพย์และตลาดหลักทรัพย์